Зангормоҳӣ

Зангормоҳӣ, рулёна () — моҳии баҳрӣ, мансуб ба оилаи моҳиҳои ғафслаб.

Дарозиаш 15 см, вазнаш 290 г. Рангаш сабзтоб, тахтапушташ сиёҳгун; тан ва болҳои шиновариаш доғҳои сурху кабуд ва аз паҳлуҳо ду рахи дарозрӯя доранд. Зангормоҳӣ дар маҳалҳои наздисоҳилии уқ. Атлантика (аз халиҷи Бискай то соҳилҳои Марокко, ҳамчунин дар баҳри дохилӣ, аз ҷумла б. Сиёҳ ва б. Азов) дар минтақаҳои наздисоҳилӣ, дар умқи то 50 м, дар байни сангу харсангҳои бо обсабзҳо пӯшондашуда зиндагӣ мекунад. Дар лагуна (халиҷ ё кӯли аз баҳр ҷудошуда)-ҳои шӯр кам ба назар мерасанд. Зангормоҳӣ то 15 сол умр мебинад. То 58 ҳазор тухм мегузорад. Ғизои зангормоҳӣ ҷонварони бемуҳра, хосса нармбаданҳо мебошанд. Ҳаваскорони моҳидорӣ онро сайд мекунанд.

 Эзоҳ 

 Адабиёт 


Гурӯҳ:Моҳиҳо
Гурӯҳ:Ҳайвонот аз рӯи алифбо
Гурӯҳ:Ҳайвонот